ስትረት ውልቃዊ ሂወትካ ምስኣን ሓደ ካብቲ ሳዕቤናት'ዩ ክኸውን። ድሮውን ንርእዮ ዘሎና ጸገም'ዩ። በዘይካ ስትረት ሂወትና ምቕላዕ፡ ማሕበራዊ መራኸቢታት ዘምጸኦም ከም መርበባዊ-ምድሃልን (ሳይበር ቡሊንግ) ዝኣመሰሉ ጸገማት ክህልዉ እዮም። ብዙሓት ናይ ግብረሰናይ ማሕበራት ኣንጻር ናይ ኢንተርነት ፈገራግር ዝግበር ቃልሲ ንምውዳብ ይሰርሓ'የን። ኣኽበርቲ ጸጥታ ትካላትን ኩባንያታት ማሕበራዊ መራኸቢታትን ነቲ ጸገም ከዐርይዎ ድዮም ዋላስ ካብዚ ዘለዎ እናገደደ'ዩ ክኽይድ ዝብል ሕቶ ገና ኣይተመለሰን። ጉዳይ ናይ ሓበሬታ ኣመጋግባና'ውን እቲ ካልእ ጸገም'ዩ። እቲ ተደጋጋሚ እንሰምዖ ዘለና ናይ ሓሶት ወረታት ከምዘለዎ እንተቐጺሉ፡ ንሓፈሻዊ ኣመለኻኽታና ብኸመይ ክጸልዎ ይኽእል?
